II Françesko Sforza (Milan hersoqu)

II Françesko Sforza (; ) — XI Milan hersoqu. Sforza sülaləsinə mənsub son Milan hersoqudur.

Atası Lüdoviko Sforzanın fransızlarla döyüşdə məğlub olaraq əsir düşməsinin ardından, Françesko və böyük qardaşı Maksimilyan Milandan qaçırılaraq Müqəddəs Roma imperatorunun İnsbrukdakı sarayına təhvil verildi. Qardaşı Maksimilyan Sforzanın qısa səltənəti və bölgənin yenidən fransızlar tərəfindən işğal edilməsinin ardından, Müqəddəs Roma imperatoru V Karlın dəstəyini alaraq hakimiyyət uğrunda mübarizəyə başladı. Nəhayət, 1521-ci ildə fransızları bölgədən çıxaran almanlar tərəfindən Milan hersoqu elan edildi.

Bu ittifaqı gücləndirmək məqsədilə, Müqəddəs Roma imperatoru V Karlın bacısı qızı və Danimarka kralı II Kristianın qızı Kristina ilə evləndi. Ancaq cütlüyün bu nigahdan övladı olmadı və bu səbəblə, Françesko Sforzanın ani ölümünün ardından Milan hersoqluğu və tabeliyindəki digər mülklər Müqəddəs Roma imperiyasının tərkibinə ilhaq edildi.

 Mənbə 

 Michael Mallett and Christine Shaw, The Italian Wars:1494-1559, Pearson Education Limited, 2012.
 Charles Oman. A History of the Art of War in the Sixteenth Century. London: Methuen & Co., 1937.
 Ernst Schulin. Kaiser Karl V: Geschichte eines übergroßen Wirkungsbereiches. Stuttgart: Kohlhammer Verlag, 1999

 İstinadlar